Source: https://www.jogiforum.hu/hirek/archivum/2005-09.2.0
Timestamp: 2020-08-05 11:24:50
Document Index: 13200133

Matched Legal Cases: ['bíróság ', 'bíróság ', 'bíróság ', 'bíróság ', 'bíróság\n', 'Bíróság ', 'bíróság ']

Címzett támogatások a helyhatóságoknak
Több mint 62 milliárd forintnyi önkormányzati beruházás indulhat el jövőre, ugyanis a kormány elfogadta a helyi önkormányzatok 2006. évi új címzett támogatásainak döntés-előkészítéséről szóló előterjesztést.
A pártok is csak a szerkesztett felvételt láttatnák a tévénézőkkel
Kifoghatja a szelet a parlamenti közvetítések gyakorlatát az Alkotmánybíróság előtt megtámadó médiumok vitorlájából egy mai négypárti egyeztetés. A frakciók, egyetértenek egy olyan passzus megalkotásában, amely színleg feloldhatja a mostani, médiatörvényt sértő helyzetet.
Új honlapot indított az Európai Parlament
Új honlappal rukkolt elő az Európai Parlament, amely elsősorban az állampolgárok tájékoztatását tűzte ki céljául. Az EP ezentúl könnyed stílusban, saját anyanyelvükön próbál kommunikálni az európaiakkal.
Az „ellenséges harcos” továbbra is fogva tartható
Immár harmadik éve tartják fogva vádemelés nélkül azt az amerikai állampolgárt, aki bizonyíthatóan szoros kapcsolatot ápolt az Al-Kaidával. A több éve húzódó vitában született legutóbbi ítélet szerint az Egyesült Államok Elnöke jogszerűen járt el, amikor elrendelte a terrorcselekmények elkövetésére készülő személy katonai őrizetét
Nagyobb biztonságban érezhetik magukat a gyógyszerkészítmények klinikai vizsgálatában résztvevők
Az Európai Unió tagállamaiban a gyógyszerkészítményekkel végzett klinikai vizsgálatok egységes elvek és eljárások szerint zajlanak. A 2005. szeptember 15-én hatályba lépő, az emberi felhasználásra kerülő vizsgálati készítmények klinikai vizsgálatáról és a helyes klinikai gyakorlat alkalmazásáról szóló miniszteri rendelet illeszkedik az uniós szabályozásához.
A Nemzetközi Büntetőjogi és Börtönügyi Alapítvány éves kollokviuma
A Nemzetközi Büntetőjogi és Börtönügyi Alapítvány soron következő éves kollokviuma 2006. február 17-19. között Budapesten kerül megrendezésre. A rendezvény helyszíne a Fővárosi Büntetés-végrehajtási Intézet lesz. (Cím: Budapest, X. Venyige u.1.). Tárgya: "A kriminálpolitika, a biztonság és az új magyar büntetés-végrehajtási törvénytervezet."
Előadás USA-ba történő bevándorlás fontosabb szabályairól
2005. november 10-én 10.00-12.00 óra között a Budapesti Ügyvédi Kamara nagytermében (Budapest, V. Szalay u.7.) Richard Árpád Hujber floridai ügyvéd magyar nyelvű előadást fog tartani az USA-ba történő bevándorlás fontosabb szabályairól.
Nehezen hajtható be a zöldbírság
Minden eddiginél több, hárommilliárd - ötszázhuszonnyolcmillió forint bírságot szabtak ki tavaly a környezetvédelmi felügyelőségek. A büntetés behajtása az elhúzódó peres eljárások miatt gyakran évekig tart.
13. havi bér: alkotmányellenes döntés született
Az Alkotmánybíróság 2005. szeptember 12-i teljes ülésén részben megsemmisítette a közszféra egyes illetménytörvényeinek ama rendelkezéseit, amelyek az egyhavi külön juttatásra (13. havi illetményre) való jogosultság feltételeit határozták meg – olvasható a bírói testület honlapján.
A hét legfontosabb eseményei a New Yorkban szerdán (2005. szeptember 14.) kezdődő ENSZ kongresszus, valamint a vasárnap (2005. szeptember 18.) megrendezésre kerülő előrehozott német választások lesznek. Pénteken kezdődik az Európai Mobilitási Hét, és a héten többször is szóba kerül Ciprus elismerésének ügye.
Brit-francia egyezség a török csatlakozási tárgyalások megkezdéséről
Sikerült feloldani a Párizs és London közti nézeteltérést a török csatlakozási tárgyalások megkezdése ügyében. A brit elnökség és Franciaország megállapodtak, hogy az EU nyilatkozatot tesz arról, hogy Törökország addig nem lehet az EU tagja, amíg el nem ismeri Ciprust.
Az Ügyészek Országos Egyesülete – a Legfőbb Ügyészség, a Belügyminisztérium és a Biztonságos Magyarországért Közalapítvány társrendezésében - idén 14. alkalommal rendezi meg 2005. november 2-4. között a KRIMINÁLEXPO IT-SEC 2005 nemzetközi konferenciát és szakkiállítást „Kommunikáció a biztonságos világért, kommunikáció a biztonságos Magyarországért” alcímmel.
A Ház dönthet a benzin áráról
Az áfa-csökkentés előbbre hozatala szándékát jelentette be a kormányfő, az elmúlt hónapok költségvetési extrabevétele lakosságnak való visszaadását indítványozta a Fidesz politikusa.
Nincs megállapodás az adatőrzésről
A brit elnökségnek nem sikerült feloldania a személyes adatok őrzéséről szóló nézeteltéréseket az EU belügyminisztereinek informális tanácskozásán.
Tanácskoztak az EU bel- és igazságügyi miniszterei
Dr. Lamperth Mónika belügyminiszter 2005. szeptember 8-9-én részt vett a bel- és igazságügyi miniszterek informális tanácskozásán New Castle-ben.
Katrina: a gazdátlanul keringő okmányok visszaélések forrásai lehetnek
Washingtonból érkezett hírek szerint társadalombiztosítási kártyák, vezetői engedélyek, hitelkártyák és más személyes dokumentumok keringenek gazdátlanul a hurrikán és árvíz sújtotta területeken. Fennáll a válós veszélye, hogy ezekkel illetéktelenek a közeljövőben visszaéléseket követnek el
Mégsem választanak alkotmánybírókat
A korábbi tervektől eltérően hétfőn mégsem választja meg a törvényhozás az alkotmánybírókat, mert a frakciók arra törekednek, hogy egy héttel később négy jelöltről lehessen szavazni.
Tévés vetélkedő vagy egyszerű átverés?
A Tisza vagy a Duna partján fekszik Budapest – az SMS-ben elküldött helyes válaszért őrületes nyereményt ígérnek a tévés játékok szervezői. A gyanú szerint azonban mindez csak átverés, a telefonkártyák megcsapolásáról szól.
Ismét az FB előtt a paksi 2-es blokk kapcsán indított civil per
A Fővárosi Ítélőtábla (FÍ) új eljárásra kötelezte a Fővárosi Bíróságot abban a több környezet- és jogvédő szervezet által indított polgári perben, amely a paksi erőmű 2-es blokkjának újraindítása kapcsán közölt szakmai dokumentáció nyilvánosságára vonatkozik.
Meghívó az első magyar kameraszínházi előadásra.
A Technika az Emberért Alapítvány meghívja Önt és barátait az első magyar kameraszínházi előadásra. A kameraszínház célja, hogy ráirányítsa a figyelmet a térfigyelo kamerákra.
Az Alkotmánybíróság 2005. szeptember 12-13 -ai teljes ülésének napirendje
Az Alkotmánybíróság hétfőn foglalkozik azzal az indítvánnyal, amely a közalkalmazottak jogállásáról szóló törvénynek a külön juttatásként biztosított egyhavi illetményre vonatkozó szabályait támadja. A testület megvitatja azt az indítványt, amely szerint alkotmánysértő az egyházak hitéleti és közcélú tevékenységének anyagi feltételeiről szóló törvény több rendelkezése is.
Összefoglaló a helyi és a helyi kisebbségi önkormányzatok gazdálkodásának átfogó ellenőrzéséről
A helyi önkormányzatok gazdálkodásának ellenőrzését átfogó jelleggel az ÁSZ az önkormányzati és az államháztartási törvény alapján végzi, kiemelt figyelmet fordítva a megyei, Budapest fővárosi és kerületi, megyei jogú városi és városi önkormányzatokra.
Közös brit és magyar prioritások az információs társadalom területén – i2010 konferencia Londonban
2005. szeptember 6-án Londonban került megrendezésre az i2010 konferencia, a brit EU elnökség első jelentős IKT eseménye, melyen Magyarországot Csepeli György az Informatikai és Hírközlési Minisztérium politikai államtitkára képviselte.
Újságírót juttatott börtönbe a Yahoo!
A Yahoo! internetes keresőt működtető cég információi alapján börtönöztek be egy hongkongi újságírót a kínai hatóságok – állítja a francia székhelyű Riporterek Határok Nélkül nevű szervezet.
Bárándy Péter lemondott Schönthal Henrik védelméről. Ezt maga a védőügyvéd közölte az MTI-vel. Bárándy Péter sajnálatosnak tartja, hogy a pártpolitika betolakodott egy büntetőeljárásba, és korlátozza egy gyanúsított szabad védőválasztáshoz fűződő jogát.
Elfogadták a gyermekgyógyszerekről szóló jelentést
A bonyolultabb klinikai tesztelés, a kifejlesztéshez szükséges hosszabb idő, s így a kétséges megtérülés miatt csak kevés gyógyszergyártó cég állít elő kifejezetten a gyermekeknek szánt készítményeket. A szabadalmi idő meghosszabbításából származó nyereség ehhez járulhat hozzá.
A képviselők nem szabályoznák uniós szinten a napon végzett munkát
A képviselők a természetes sugárzástól, azaz a napfénytől való védelem szabályozását nem egységesítenék uniós szinten, azt a tagállamokra bíznák. Az Európai Bizottság ugyanakkor sem az egész jogszabálytervezet elutasítását, sem a természetes sugárzásokra vonatkozó szabályok törlését, sem ez utóbbiak tagállami hatáskörbe utalását nem tudja elfogadni.
Brit parlamenti képviselők a titkos EU ülések TV közvetítését szeretnék
A javaslat megfogalmazói szeretnék, ha a tanácsi vitákat közvetítené valamelyik televíziós csatorna, és az sugároznák interneten is. A képviselők szeme előtt valószínűleg a brit Westminster TV lebeg modellként.
A Linklaters mostantól nagyobb ösztöndíjat fizet
A Linklaters alaposan meglepte a hasonló tevékenységet folytató nagy irodákat azzal a nemrég megtett lépésével, hogy majdnem felével, mintegy 40%-kal több ösztöndíjat folyósít jövőbeli alkalmazottainak a Legal Practice Course (LPC) keretében
Elektronizálódik a cégbíróság
Az ügyvédek nem kényszerülnek személyes ügyintézésre, a cégbíróságoknak nem kell elektronikus irattá átalakítani a benyújtott anyagokat, s eltűnik a postai ügyintézés java is. A többi között ez várható az elektronikus cégeljárástól, mellyel már élhetnek az rt.-k és kft-k.
Felülvizsgálják a MÁV-tendert?
A Fővárosi Bíróság a felperes Bombardier kérésére szünetelteti az eljárást a MÁV motorvonat-beszerzési tender ügyében. A Bombardier által kért jogorvoslati eljárásban a Közbeszerzési Döntőbizottság szeptember 13-ig dönthet.
Az Európai Parlament a gyermekgyógyszerekről vitázik
Speciális, gyermekeknek készült gyógyszerek gyártását szeretné ösztönözni az a rendelettervezet, amelyet most első olvasatban fogadhat el az Európai Parlament. A terv szerint hat hónappal meghosszabbítanák a gyógyszerszabadalmak és az egyéb kiegészítő találmányvédelmi eszközök hatályát, ezzel növelve a kutatásra fordítható nyereséget.
A Régiók Bizottsága és az Európai Bizottság regionális politikáért felelős biztosa, Danuta Hübner felszólította a brit elnökséget, hogy a tagállamokkal egyeztetve még ebben az évben dolgozza ki az EU költségvetését, mert az "óra ketyeg".
AB a gyógyszer árrésről
Az Alkotmánybíróság 2005. szeptember 6-én tartott teljes ülésén elutasította a gyógyszerek kereskedelmi árréséről szóló 19/2001. (V. 23.) EüM rendelet kiskereskedelmi árrést befagyasztó rendelkezése alkotmányellenességének megállapítására és megsemmisítésére irányuló indítványokat.
Dr. Lamperth Mónika belügyminiszter 2005. 09. 05-én ünnepélyes keretek között átadta Budapest XVIII. kerületében az Alacska úti lakótelepi rendőrség épületét.
A Tesco árgarancia szolgáltatásának hirdetését ítélte versenyjogsértőnek a GVH
A Gazdasági Versenyhivatal a Tesco „Nálunk VERHETETLEN árakat talál!” szlogennel azonosítható árgarancia szolgáltatásának a reklámújságokban megjelentetett tájékozatóit ítélte jogsértőnek és 10 millió forint megfizetésére kötelezte a hypermarket láncot.
Az IHM ellenőrzi a kistelepüléseken élők postai szolgáltatását
Kovács Kálmán informatikai és hírközlési miniszter a mai napon személyes tájékoztatást kért a Magyar Posta Rt. vezetésétől a mobil posta program végrehajtásának tapasztalatairól, különös tekintettel azon településekre, ahol az új szolgáltatás bevezetése problémákba ütközött.
Myanmar a szellemi tulajdonjogok védelmének megvalósítására készül
Egy csütörtökön közzétett tájékoztató szerint a szigorú katonai diktatúrájáról ismert Mianmarban (korábbi nevén: Burma) ezidőtájt fejeződnek be a szellemi tulajdonjogok védelmét törvényi szintre emelő jogszabály előkészítő munkálatai. A törvény várhatóan jövő januárban lép hatályba.